Pate Mustajärvi
2025-04-19 18:00 UTC | Kangasala-talo
Pate Mustajärvi on läpi vuosikymmenten tunnettu 70-luvulla perustamansa Popeda-yhtyeen ohella menestyksekkäästä soolourastaan, jonka varrella mies on tähän päivään mennessä julkaissut 13 sooloalbumia ja kirjoittanut pitkälti toistasataa sanoitusta. Elävän legendan tuorein pitkäsoitto Pelkkää Patee nousi välittömästi ilmestymisensä jälkeen Suomen virallisen albumilistan ykköseksi alkusyksystä 2024.

Vaikuttavan polun varrelle mahtuu läjäpäin suomalaisten rakastamia isoja ikivihreitä, jotka isketään soimaan elämän merkityksellisinä hetkinä, on valinta sitten Ukkometso, Jukeboksin luona, Mä elän vieläkin tai jokin muu lukemattomien lekojen joukosta.

Paten aikakausi Popedan kanssa päättyi loppuunmyytyyn stadionkonserttiin Tampereen Ratinassa syksyllä 2023, yhtyeen viimeisenä alkuperäisjäsenenä. Tuhansien keikkojen virtuoosi jatkaa yleisöjen valloittamista ympäri Suomea omilla esiintymisillään.

Kokeneen tarinankertojan ehtymättömästä stooripankista riittää vanhojen klassikoiden lisäksi ammennettavaa uusiin julkaisuihin. Uudessa livekokoonpanossa yhdistyvät raudanluja kokemus, raikas nuori virtuositeetti, Mustajärven karskeimman rock-kuoren alta paljastunut uudenlainen herkkyys sekä tulkintojen entistä painokkaampi syvyys.

Esityksen kesto on n. 2 tuntia, sisältäen väliajan.

Visit event in our website: Tapahtumainfo.fi (https://tapahtumainfo.fi/tapahtuma/2025/04/pate-mustajarvi/377409)
